Vážení rodičia, milé deti,

dovoľujeme si Vás osloviť o spoluprácu a byť účastní pri aktualizácii nových receptúr do školských jedální a to zeleninových, bezmäsitých a zemiakových pokrmov. Táto aktivita pod názvom **„Aktualizácia Materiálovo-spotrebných noriem na rok 2016 očami deti“** sa organizuje na rozšírenie receptúr, ktoré si navrhnú samotné deti. Mali by to byť pokrmy, ktoré sa varia doma a sú vaše obľúbené.

Získané vhodné receptúry budú pracovnou skupinou vedúcich školských jedální v zriaďovateľskej pôsobnosti mesta Košice spracované, odvarené a odoslané na MŠVVaŠ SR.

Pri posudzovaní nových noriem a ich zaradení do praxe sa bude vychádzať z nasledovných odporúčaní:

* zníženie príjmu tuku, spotreby soli, preferovať soľ s obsahom jódu,
* zníženie spotreby jednoduchých cukrov,
* zvýšenie spotreby vitamínu C,
* zvýšenie spotreby vlákniny,
* zvýšenie spotreby rastlinných bielkovín.

 Žiaci, ktorých najvhodnejšia a najlepšia receptúra bude zaradená do Materiálno-spotrebných noriem aktualizovaných v roku 2016, budú odmenení zaujímavou cenou na metodickom dni pri príležitosti Svetového dňa výživy.

 Tento návrh na aktualizáciu Materiálno-spotrebných noriem očami deti bol navrhnutý s cieľom, že si ich navrhnú samotné deti a že budú mať svoje vlastné receptúry, ktoré obľubujú. Veríme, že zapojením detí do tejto aktivity sa nám podarí zvýšiť počet malých stravníkov v našich školských jedálňach. **Receptúru môžete doručiť vedúcej ŠJ do 29.2.2016 na priloženom vzorovom tlačive.**

**Vzor:**

**Názov receptúry:**

**Prepočet na počet porcií : 10**

|  |
| --- |
| Potravina |
| Hmotnosť v kg, l, ks |
|  | Hrubá váha  | Čistá váha  |
|  |  |  |
|  |  |  |
|  |  |  |
| Hmotnosť porcie v g |  |

**Výrobný postup**